Kareeberg Munisipaliteit

**73/2017 TWEEDEHANDSE VOERTUIG**

Tenders word hiermee ingewag vir ‘n tweedehandse vragmotor met ‘n watertenk. Die doel is om die voertuig vir brandbestryding te gebruik. Tenderaars moet duidelik aandui of dit geskik is of wat nog benodig word soos byvoorbeeld ‘n pomp, ensovoorts.

Volledige inligting oor die voertuig moet verstrek word soos onder andere die fabrikaat, jaartal, kilometers, toestand van masjien en die tenk.

**Die bewys van registrasie by die Sentrale Verskaffer Databasis moet aangeheg wees.** **Tenders sal verwerp word indien die voorgeskrewe verklaring van belange vorm (MBD 4) nie aangeheg is nie. Die ingevulde vorms MDB 6.1, MBD 8 en MBD 9 moet ook aangeheg wees met bewyse dat geen gelde aan ‘n munisipaliteit verskuldig is nie, ten opsigte van dienste en eiendomsbelasting. In geval van ‘n maatskappy moet die direkteure se rekenings aangeheg word. Pryse en punte word in aggeneem met beoordeling van tenders.**

Verseëlde tenders gemerk “**TENDER: TWEEDEHANDSE VOERTUIG** ” moet die ondergetekende voor of op **Vrydag, 25 Augustus 2017** om 12:00 bereik, waarna dit in die openbaar oopgemaak sal word.

Die Munisipaliteit verbind hom nie om die laagste of enige tender te aanvaar nie, en behou die reg voor om enige tender as geheel of gedeeltelik te aanvaar.

MNR. W. DE BRUIN

WAARNEMENDE MUNISIPALE BESTUURDER

Posbus 10

Carnarvon

8925

Tel. 053-3823012

11 Augustus 2017

L8.2.1

Noordwester, 11 Augustus 2017